”Până la acest moment și, implicit, anterior lansării in spațiul public a alegațiilor menționate, companiei nu i s-a solicitat de către Comisia parlamentară de anchetă a Camerei Deputaților și Senatului privind activitatea ANRE, un punct de vedere referitor la acestea”, se precizează în comunicat.  Declarațiile făcute de Iulian Iancu vin în contextul în care Răzvan Nicolescu, fost ministru al Energiei și fost director  de afaceri publice  în OMV Petrom, a scris într-o postare pe Facebook că recentele modificări aduse Legii gazelor îi favorizează pe rușii de la Gazprom.  "În contextul atacului pe care domnul Răzvan Nicolescu l-a lansat împotriva mea printr-o postare recentă pe contul său pe o rețea de socializare, vreau să fac următoarele precizări: în primul rând, constat că domnia sa a aflat că va fi audiat de Comisia parlamentară de anchetă privind activitatea ANRE și s-a lansat într-un atac la adresa mea, în speranța că voi fi impresionat sau speriat", a declarat Iancu într-un comunicat.